C 323/92
RO
Jurnalul Oficial al Uniunii Europene
26.8.2022
4.5.
Traficanții de droguri sunt extrem de inovatori și, astfel, inventează mereu noi substanțe.
Identificarea, detectarea, descrierea și prevenirea apariției, răspândirii și utilizării acestor substanțe constituie un alt element al mandatului agenției.
Utilizarea de substanțe multiple este în prezent răspândită pe scară largă în UE și are un efect nociv asupra sănătății publice.
Noua agenție ar trebui să abordeze toate celelalte dependențe bazate pe substanțe, atunci când aceste substanțe sunt luate împreună cu droguri ilicite.
4.6.
Utilizarea drogurilor și substanțelor ilegale afectează pe toată lumea, fiindcă prezintă riscul de dependență, ceea ce nu numai că poate distruge sănătatea unei persoane, ci îi poate distruge întreaga viață, prinzând-o într-un cerc vicios, axat pe droguri, care nu lasă spațiu pentru viața socială, pentru familie, educație, muncă sau orice altceva.
Riscul de dependență este mai mare cu cât o persoană este mai tânără și mai puțin experimentată și educată, dar și pentru persoanele inactive și șomere.
4.7.
Pentru a împiedica persoanele dependente să învețe simptomele bolilor mintale, a căror apariție va fi o indicație pentru terapia cu medicamente (droguri), ar trebui introdusă o monitorizare mai atentă a internetului.
În prezent, pe baza informațiilor disponibile pe internet, este posibil să se obțină prescripții pentru medicamentele utilizate pentru tratarea unor boli, cum ar fi ADHD și depresia.
Legitimitatea obținerii acestora se bazează numai pe interviul cu pacientul și pe teste psihologice, pentru care oricine se poate pregăti cu ușurință utilizând informații publice.
4.8.
Prin urmare, având în vedere numărul tot mai mare de persoane care utilizează medicamente cu substanțe care creează dependență, pare justificată introducerea competențelor agenției în domeniul de aplicare al activităților mai ample legate de finanțarea publică a acestui tip de produse medicale.
Finanțarea publică a medicamentelor stupefiante, într-un moment în care oricine poate obține informații de pe platformele de comunicare socială despre cum se efectuează testele psihologice pentru obținerea acestui tip de medicamente, fără măsuri suplimentare de supraveghere, va duce la utilizarea abuzivă a medicamentelor rambursate (droguri), ele fiind astfel mai ieftine decât dacă ar fi cumpărate de la un traficant de droguri.
5.
Observații specifice 5.1.
CESE este de acord cu constatarea (11), confirmată de contactele periodice cu EMCDDA și cu părțile interesate, potrivit căreia există o discrepanță tot mai mare între complexitatea fenomenului drogurilor și dispozițiile actualului mandat al EMCDDA.
Regulamentul de înființare a acestuia nu reflectă realitatea actuală a fenomenului drogurilor și nu ține pasul cu sarcinile care ar trebui să revină agenției pentru a răspunde provocărilor fenomenului drogurilor și solicitărilor principalelor sale părți interesate.
5.2.
Revizuirea mandatului Agenției pentru Droguri a Uniunii Europene 5.2.1.
În conformitate cu avizul său anterior, CESE sprijină eforturile de combatere a răspândirii și a consumului ilegal de droguri ilicite și este pregătit să sprijine orice campanie și acțiune preventivă în acest scop.
Comitetul regretă că recomandările sale anterioare, de a implica îndeaproape părțile interesate și organizațiile societății civile în activitatea agenției, nu se reflectă în propunere.
5.2.2.
CESE subliniază nevoia de a extinde mandatul agenției, conferindu-i acesteia abordări și instrumente mai actuale și orientate către viitor, și susține toate cele șapte noi domenii de competență suplimentare.
Comitetul regretă că furnizarea de informații, campaniile de sensibilizare, acțiunile menite să contribuie la rezolvarea dependențelor și măsurile preventive nu au fost articulate într-o manieră mai clară și că implicarea organizațiilor societății civile, împreună cu valoarea adăugată a acestora și cu sinergiile pe care le creează, nu sunt incluse în propunere.
5.2.3.
Competențele comune ale agenției și EMA în ceea ce privește prescripția medicală ar trebui, de asemenea, extinse pentru a include conceperea formării medicilor care prescriu o categorie de medicamente clasificate drept droguri ilegale în temeiul legislației UE.
5.2.4.
(11)
CESE propune adăugarea unor elemente la fiecare dintre cele șapte obiective specifice, după cum urmează:
Evaluarea Comisiei Europene pentru 2018-2019 (analiza de impact din documentul de lucru al serviciilor Comisiei).